1. **ПОЈАМ И ВРСТЕ ДРУШТВЕНИХ ПОЈАВА**

**1. ПОЈАМ ДРУШТВЕНЕ ПОЈАВЕ**

**1.1.** Појам друштвене појаве је, уз социолошки појам друштва и социолошки појам човека, један од основних појмова социологије. И кад се друштво одређује као сложена категорија и истиче да се састоји из делова - елемената, онда се и мисли на друштвене појаве као елементе из којих се оно састоји. Зато је за разумевање суштине друштва потребно *одредити суштину друштвене појаве, одредити по чему се друштвене појаве разликују, како од природних, тако и од индивидуалних појава,* и на основу којих се њихових посебних обележја могу сврстати у посе­бне, и које, групе. И пре настанка социологије, а нарочито са њеним настанком и развојем, настојало се да се укаже не само на разлике и сличности између природних и друштвених појава, друштвених и индивидуалних појава, већ и на саставне делове друштвене појаве и њихове основне врсте.

Поједине социолошке теорије друштвене појаве дефинишу и одређују њихов однос према природним и индивидуалним појавама у контексту својих схватања о суштини друштва и човека. Тако, меха­ницистичке теорије поистовећују друштвене појаве са механичким појавама, а по биологистичким теоријама друштвене појаве су анало­гне биолошким појавама. И једно и друго схватање данас је превази­ђено, као и теорије у чијем контексту су и настале, јер је све шире прихваћено *сазнање да природне појаве,* које настају деловањем људи и настајући тим деловањем, представљају комбинацију стихијског, свесног и несвесног. Међутим, док је разликовање друштвених појава од природних релативно једноставно, постоје знатне тешкоће у разликовању друштвених од индивидуалних појава, будући да је друштво састављено од индивидуа ида њиховом делатношћу настају друштвене појаве. *Зато у соииологији и постоје различита схватања о односу индивидуалних идруштвених појава,* која се сврставају у три основне групе: групу схватања о идентифи­кацији друштвених ииндивидуалних појава, групу схватања по ко­јима се друштвене и индивидуалне појаве разликују и групу схватања по којима се индивидуалне и друштвене појаве међусобно прожимају. По схватањима *ирве**групе* нема никаквих других појава мимо индивидуалних, по *другом схвашању* поред индивидуалних појава постоје и друштвене појаве, које постоје као последица постојања поред индивидуалне и колективне свести, изадатак социо­логије је, по овом схватању, да истражује надиндивидуалне облике свести који имају присилну моћ над појединим индивидуама. И једна и друга група ових схватања је нетачна и неприхватљива. Прихватљиво је схватање по коме се индивидуалне идруштвене појаве разликују, али међусобно и прожимају.

У ствари, полазећи од схватања човека и друштва иодноса поје­динаца и друштва, у појмовном одређивању друштвених појава и њиховој класификацији, потребно је поћи од њихове нераздвојене повезаности са индивидуалним појавама (али не иидентичности са овима) и посматрати их као узајамно повезане делатности индиви­дуа. *Јединство индивидуалних и друштвених појава произилази из јединства које постоји између индндивидуе и друштва.* Јер, „човек је укупност друштвених односа“ (Маркс). *Друштвене појаве су и инди­видуалне и друшшвене****,*** *између њих се**не може ставити**знак једна­кости, нити се могу супротсавити****.*** У ствари, друштвене појаве на­стају као резултат повезаног понашања појединаца којим се стварају промене које означавају нешто ново, што се разликује од постојећег иод индивидуа које повезују своја понашања. Наиме, друштвене појаве настају од индивидуалних, једнеод других се разликују, али се међусобно и прожимају. Задатак социологије и састоји се у томе да проучи настајање друштвених појава од индивидуалних и зако­нитости тог настајања.

**1.2.** У друштву се људи, у основи, промишљено и сврсисходно понашају, повезујући међусобно своја деловања руковођени разним мотивима у циљу задовољавања својих потреба у различитим условима и утицајама. У овом контексту треба приступити и дефинисању друштвене појаве, полазећи од схватања да се индиви­дуалне и друштвене појаве, иако различите, међусобно прожимају. Имајући овакав приступ у појмовном одређивању друштвене појаве, прихватљиво је схватање по коме *сушшину**друштвене појаве чини повезано деловање понашања које производи одређене промене којих не би било без деловања тог повезаног понашања.* А, управо тако, друштвену појаву одређује *Радомир Лукић* схватајући је као пове­зану производњу „извесних производа (промена), јер се повезано деловање људи, у ствари, састоји у произвођењу одређених промена у дотатадашњем стању света - било промена у природи (материјална производња), било промена у психи људи, односно у друштву (друштвене творевине и духовна прои зводња). Друштвена појава је, у суштини, повезано деловање људи на природу, друштво и себе саме“. На сличан начин друштвену појаву дефинише и *Анте Фиаменго,* истичући да бисмо могли друштвену појаву дефинисати речима *„друштвена појава је резултат повезаног деловања поједи­наиа или друштвених група“?)*

Друштвена појава је, значи, повезано деловање понашања појединаца којим се проузрокују одређене промене у природи и друштву, у једном или свим повезаним понашањима или на појединцима чија се понашања повезују. *Понашања појединаца која се повезују, и чијим* *повезивањем настају друштвене појаве, јесте држање појединца****,*** *како физичко, тако и исихичко****,*** *и то како активно, тако и пасивно.* Међутим, да би понашање појединца било елемент друштвене појаве, потребно је да се може споља опазити ако је телесно, а ако је психичко да се може спољним знацима сазнати. А, с обзиром на учешће свести у понашању, понашање може бити *несвесно и свесно.* Свесно понашање је не само понашање које је иза­звано и регулисано свешћу, већ и понашање које није изазвано ни регулисано свешћу, већ је само праћено свешћу.

Међутим, без обзира на то којим повезивањем понашања настала, друштвена појава је део стварног света и има одређене спе­цифичности које се манифестују, како у њеној суштини, тако и у облицима у којима се успоставља. Битни елементи друштвене појаве су: *узајамна повезаност људских**понашања, деловања узајамно повезаног понашања и промене које настају деловањем повезаног понашања* (и којих не би било без овог деловања). *Промене које настају могу настати, као резултат узајамног деловања понашања појединаца, као последиие узајамног деловања друштвсних група. Промене које настају**као резултат повезаног понашања могу наступити, како у току самог повезивања понашања, како у току повезивања, тако и на крају.* Из ових битних елемената друштвене појаве јасно произилази да друштвену појаву не можемо иден­ти­фиковати са индивидуалном, или скупом индивидуалних појава, нити да се друштвена појава може супротставити инди­видуалној. У ствари, битне компоненте друштвене појаве указују да се инди­видуална и друштвена појава не супротстављају, већ про­жимају. Социологија проучавајући друштвене појаве настоји да про­учи то прожимање индивидуалних и друштвених појава и правилно­сти које у том погледу постоје.

**1.3.** Друштвена појава, схваћена као деловање повезаних пона­шања појединаца, представља онај елемент друштва који се даље не може растављати, а да, при томе, не изгуби друштвеност, тј. дру­штвени карактер. Наиме, даљим растављањем друштвених појава добили бисмо личне појаве. *Сложеније друштвене појаве настају повезивањем једноставнијих друшшвених**иојава.* Полазећи од схва­тања друштвене појаве као основног елемента друштва (који се даље не може растављати) и друштво се често дефинише као скуп свих друштвенпх појава, тј. као скуп свих повезаних деловања људи на природу, друштво и себе саме.

Друштвена појава, овако појмовно одређена и са овим одређе­ним битним елементима, иако представља деловање повезаних понашања појединаца, разликује се, како је указано, од индиви­ду­алних личних појава. Јер, *појединачна, лична, понашања остају то, и нису друштвена појава све док се не повежу и повезаним дело­вањем не производе неке промене.* Међутим, да ли ће се, и како, по­јединци понашати и своје понашање повезивати, као појединци или као припадници друштвених група, зависи од циља који желе оства­рити, тј. од потреба које желе задовољити.

Друштвена појава састоји се од повезаног понашања појединца. Појединци преко својих понашања и њиховог повезивања испоља­вају себе као личности, као својеврсне индивидуалности. *Зато по­стоји одређена повезаност између карактера друштвене појаве и особина личности**чија се понашања повезују, повезано делују и тим повезаним деловањем стварају одређене промене. Уствари,**понаша­ње сваког појединца одређено је његовим личним особинама и чиниоцима спољног света. Личне особине* се исказују преко опште људских особина које улазе у појам самог човека, као таквог, и ли­чности појединца, укупности свих његових особина које чине његову особеност и по којима се он разликује од других људи. *Спољни чини­оци,* који одређују понашање појединаца, састоје се од стања природе (природне средине) и друштва, друштвене средине. На понашање чо­века утичу, како природи, тако и друштвени, и то претежно друштве­ни чиниоци. Социологија, проучавајући друштвену појаву, као повезано понашање појединаца, истражујући њен карактер иврсте, не може а да се не интересује и за чиниоце понашања појединаца и њихов значај у повезивању понашања и последица које произилазе из тог повезаног понашања. У оваквом приступу она је упућена да користи и сазнања других наука, посебно наука о човеку.

**2. ВРСТЕ ДРУШТВЕНИХ ПОЈАВА**

**2.1.** О подели друштвених појава на врсте, као и о томе које врсте друштвених појава треба социологија да проучава, постоје различита схватања. Тако, постоји схватање да су друштвене групе најзнача­јније друштвене појаве и да оне треба, пре свега, да буду предмет проучавања социологије. *Исто тако, постоји схватање по коме су друштвени односи и њихови облици главне друштвене појаве које социологија првенствено треба да проучава.* Међутим, без обзира на прихватљивост или неприхватљивост ових, и других схватања, сигурно је да социологија, која за свој предмет проучавања има друштвену појаву (као основни елемент друштва) утврђујући њену суштину и састав, не може а да се не интересује и за класификацију друштвених појава, њихово сврставање у (основне) групе на основу неких њихових карактеристика, што она и чини.

Не упуштајући се у различита схватања о основама класи­фи­ка­ције и класификацији друштвених појава, сматрамо да је најприхва­тљивије схватање по коме се све друштвене појаве могу поделити у две (основне) врсте, и то: *друштвене процесе* и *друштвене творе*­*вине.* Овакво сврставање друштвених појава у две најопштије врсте заснива се на појмовном одређивању друштвених појава, као пове­заних по­нашања која доводе до одређених промена, и омогућава сврставање свих друштвених појава које постоје у свим друштвима и у свим периодима људске историје. Ова класифи­кација друштве­них појава прихваћена је од већине социолога, а у нас су је заступали и шире изложили у својим делима *Радомир Лукић* и *Анте Фиаменго.*

Ако смо друштвену појаву дефинисали као деловање повезаних људских понашања које производи одређене промене у природи, дру­штву, или на самим понашањима, онда значи да је могуће разликовати сама *повезана понашања и промене* које она производе. У овом смислу се исматра да *су друштвени проиеси*само повезана понашања, тј. њихово деловање, а ово најопштијеуказивање на суштину друштве­ног процеса и друштвене творевине потребно јешире објаснити. Социологијазато настоји да објаснине само разлике измеђупроцеса и творевина, већ инастанак творевина процесом.

**2.2.** *Друштвени процеси* су основне друштвене појаве које изази­вају све остале друштвене појаве. *Друштвени процес**представља повезано деловање људских понашања којим**се производе промене којих**не би било без деловања повезаних понашања.* Понашања која се повезују могу бити, како *телесне,* тако и *психичке*радње, а могу се исказати,како у чињењу, тако и нечињењу, тј. уздржавању од чиње­ња. Међутим, без обзира на то које се понашање повезује, икако се исказује, за друштвени процес је важно да једна радња изазива другу, или да две радње делују повезано тако да производе нешто ново од њих одвојено. Али, и код повезивања две радње изазивањем једне од њих, по правилу је резултат претходног повезаног деловања људи, тј. једног друштвеног процеса.

За означавање овако одређеног друштвеног процеса у социологији се често користи термин *друштвени однос.* Нама се чини прихватљивим мишљење по коме се могу разликовати друштвени процес и друштвени однос, као садржина и форма. По том схватању, *друштвени однос је облик друштвеног процеса.*А то, даље значи да исти друштвени процес може да се одвија у оквиру различитих облика, односно *друштвених односа.* Тако, нпр., произ­водња материјалних добара као основни друштвени процес моде да се оdвија у оквиру различитих друштвених, производних односа. Међутим, то не значи да не постоји одређена веза између друштвеног процеса и друштвеног односа. Напротив, одређеним процесима могу најбоље одговарати одређени односи, као што се могу налазити и у антагонистичком односу. Исто тако, мада су односи одређени процесима, као облик садржином, ипак и они повратно утичу на садржину, тј. на друштвене процесе. Наиме, „упркос чињеници да облик има секундарно значење у односу на процес, ипак се његова улога не сме потцењивати. Облик је организирајући фактор друштве­ног процеса, он убрзава, усмерава, интензивира друштвени процес, а може и да га кочи“.

У друштву постоји мноштво друштвених процеса. Они се могу, према различитим критеријумима, делити у разне врсте. Најчешће се сврставају у четири врсте, и то: *вољне и стихијске; материјалне**и духовне; сарадње и сукоба и проиесе стварања и разарања. Вољни процеси* настају вољом људи, а стихијски независно од њихове воље. *Материјални проиеси* настају повезивањем материјалних (телесних) радњи људи и стварају материјалне производе, док духовни настају повезивањем психичких радњи људи и производе духовне творе­ви­не. *Процеси сарадње* су израз солидарних, а *процеси сукоба* дивер­гентних интереса. Процесима сарадње се ствара нешто ново, нешто што дотле није постојало, а процесима разарања се уништава нешто што је дотле постојало. Но, без обзира на то о којој се врсти друштвених процеса ради, промене које изазивају могу се поделити у три основне групе: *промене у природи, промене на самом човеку* и *промене у друштву.* Када промене настају у самом друштву то могу бити нови друштвени процеси, али и друштвене творевине. И друштвени односи се могу сврставати по различитим критеријумима, а најчешће на односе *једнакости,* када у процесу имају једнак положај, и *односе неједнакости,* кад људи у друштвеном процесу немају једнак положај. Односи једнакости и неједнакости могу се испољити на различите начине. *Односи једнакости* постоје кад сви људи у процесу раде исту врсту и меру радњи, а *односи неједна*­*кости* постоје кад учесници у друштвеном процесу раде различите врсте радњи или исту врсту радњи у различитој мери. И односи једнакости и неједнакости у облицимасвог испољавања су исто­ријскиодређени.

**2.3.** Друштвене творевине су друга значајна врста друштвених појава. *Друштвене творевине се,**најчешће, одређују као релатнвно мирно, кристализовано стање које настаје као резултат друштве­ног процеса.* Оне су, како се истиче, згуснута целина нагомиланих друштвених процеса која се разликује од других таквих целина састављених од другачије комбинованих, и других, друштвених про­цеса. Значи, друштвена творевина је резултат друштвеног процеса. Међутим, да би се схватила њихова суштина, оне се морају проу­чавати у процесу настајања и обликовања, јер се у таквом приступу могу уочити њихове везе са осталим друштвеним појавама и утврди­ти њихова каузално-узрочна повезаност у друштвеној целини.

У друштву постоји мноштво друштвених творевина, које се могу поделити, и које се деле, у више врста, на основу разних обележја. Међутим, будући да социологија настоји да укаже на везу друштве­них творевина са друштвеним процесима, са тог најопштијег становишта, све друштвене творевине се деле на *сложене друштвене процесе* и *друштвене скупине. Сложени друштвени проиеси* су тво­ре­вине које означавају скупове повезаних историјских друштве­них процеса, тако да ти процеси производе исту последицу. *Дру­штвене скупине* су скупине људи повезаних друштвеним процесом, или процесима. који својим повезаним понашањем и образују дати друштвени процес.

Постоје различита схватања о томе са ког становишта и како со­циологија проучава друштвене творевине. Нама се чини прихва­тљивим становиште по коме социологија треба да проучава дру­штвене творевине као резултат и производ друштвених процеса. Јер, друштвени процеси постају „ухватљиви“ за проучавање тек кад се искристализују у друштвеној творевини. Разуме се, друштвене појаве треба проучавати и у процесу њиховог настанка.

1. **ПОЈАМ И САСТАВ СТРУКТУРЕ ДРУШТВА**

**1. ПОЈАМ ДРУШТВЕНЕ СТРУКТУРЕ**

**1.1.** Људско друштво схваћено као укупност друштвених појава, као укупност односа у које људи ступају наспрам природе и међу­собно, као оквир људског живота у коме се овај живот стално обна­вља, састоји се из мноштва разноврсних делатности, друштвених односа, друштвених установа. идеја и других друштвених елемената. *Све те појаве друштвеног живота појављују се у одређеној међусо­бној повезаности и јединству.* Њиховом повезаношћу настају одре­ђене институције, одређени друштвено очувани и поновљени начин групног понашања, који обезбеђује трајност опстанка друштва и његову структуру. Друштвена структура представља неку врсту тра­јне мреже која се за појединца показује као спољашња нужност.

У социологији, као најопштијој науци о друштву, значајно место заузима анализа структуре друштва. Јер, људско друштво треба про­учавати, као и сваку посебну целину јединственог универзума, у ње­говом тоталитету, анализирајући његову унутрашњу и спољну пове­заност, међузависност његових делова и његово самокретање. У овом смислу је и истицано *у социолошкој литератури**да би наука о друштву могла изучавати друштвени**живот и његове унутрашње везе и законе,**она мора**најпре извршити анализу састава* друштве­ног живота из различитих појава и на основу те анализе поставити једну научну класификацију и систематику друштвених појава, тј. такву која се неће задовољити емпиријским описивањем појава према њиховим *спољашњим* облицима и случајним везама, нити се претворити у субјективно груписање према разним произвољним спекулативним критеријумима“. Наиме, социологија треба појаве логички да групише према њиховим битним обележјима и саставним унутрашњима објективним везама у одређене групе појава.

Проучавање друштва, као целине друштвених односа, са свим његовимманифестацијама преко којих се испољава друштвени живот, захтева *груписање разноврсних елемената друштва у посебне целине према**њиховим заједничким обележјима, а затим откривње међусобне повезаности тако оформљених група појава,* И за проучавање друштва важе речи *Јосефа Диигена* да је груписање суштина сваке науке. Јер, када се појаве поделе у групе према својим битним заједничким цртама и разликама, онда је тиме великим делом већ извршено сазнање битног у појавама и на основу тога омогућено и откривање њихових законитих веза према том битном што их спаја или одваја. Супсумирање једне појаве под општију, у чији ред припада, значи откриће њеног општег обележја и суштине, а тиме и оне законитости, којој се у својој посебној законитости потчињава. Општа социологија зато у утврђивању најопштијих законитости о друштву врши груписање друштвених појава, настојећи да открије законите везе између њихових група.

**1.2.** Све социолошке теорије се баве проблемом класификације друштвених појава, односно елемената из којих се друштво састоји, и настоје да утврде међусобни однос групе појава, тј. баве се *структуром друштва.* По томе како схватају елементе те структуре и однос између њих, оне се често, мање или више, и разликују. *Термин структура потиче од франиуског језика, означава, мање или више, стабилну иелину односа између елемената једне ствари или појаве.* Међутим, у изучавању друштва овај појам не може имати, и нема, исто значење као кад је реч о механичким творевинама или живим организацијама. У социолошким анализама друштва настоји се да се појмовно одреди структура друштва, њени елементи и њихов однос, на начин који је примерен суштини друштва и друштвених појава.

Структура представља, мање или више, стабилну целину односа између елемената једне појаве или ширег подручја стварности. Она омогућава трајнију кохезију појаве или подручја стварности на коју се односи и разликовање те целине од других целина односа. *Овако одређена структура има три основна елемента: елементе из којих се састоји, њихове карактеристике и односе којима су ти елементи повезани у релативно стабилну иелину* (која се често означава по­јмом „систем“). Полазећи од чињенице да су људи основни чини­оци друштва, да њиховим повезаним понашањем настају друштвене појаве (које се испољавају као различити сплетови односа, творевина - групација и установа) *као елементи друштвене структуре могу се навести: људи* (са својим повезаним понашањима), *разне друштвене творевине* (које настају њиховим делатностима - разне друштвене творевине и институције) и*поједине* (парцијалне) *средине шире схва­ћеног друштвеног тоталитета.* У обављању својих делатности људи, као микросоцијални елементи, повезују се у шире целине (институције, друштвене групе) и системе (економске, правно-политичке, културне и сл.) стварајући макроструктуру друштва. Тако створена макросоцијална структура изражава целину области у којима се човек испољава као друштвено биће, а та целина се преноси са генерације на генерацију.

У савременој социологији има доста расправа о структури друштва, њеним елементима и њиховим односима. Те расправе се воде са различитих полазишта. Оне настају, како у дискусијама које се воде о функцијама друштвених појава, односно у вези да појмом функционалности уопште, тако и у дискусијама које се воде о фу­нкцијама друштвених појава као што су друштвена институција, друштвени положај и друштвена улога. У расправама се излажу ра­зличита гледишта. *Постоји, међутим, сагласност да је потребно ра­зликовати структуру глобалног друштвеног система, од структуре подсистема у оквиру Глобалног система и њихову повезаност.* У овом смислу и постоји подела друштвених система на *микро* и *ма­кро-сисшеме**који сс разликују по врсти и природи веза које у њима постоје.* Тако се указује да су односи у микро системима, у малим целинама, лични, а интеграција непосредна и надиндивидуалност ма­ла и неприметна, док су односи у великим целинама безлични,по­средовани истоје изнад појединаца као препознатљива иодређујућа величина. У утврђивању најопштијих законитости друштва соци­ологија настоји да проучи структуру и једних и других система.

**1.3.** Глобални друштвени систем обухвата целовито друштво, релативно самосталну целину свих делатности и односа (група, слојева иустанова) у којој постоје сви услови социјалне егзистенције људи. Кад се говори о глобалном друштвеном систему, има се у виду друштво као релативно стабилна целина свих делатности и односа и при томе се не мисли на начин њихове међусобне условљености и нема се у виду неки историјски одређен тип глобалног социјалног система и његова посебна унутрашња организација. Овако схваћен глобални друштвени систем има три карактеристике. *Прва* је у томе што он претпоставља постојаност целокупног друштва. *Друга* у томе што целовито друштво представља конкретну историјску уобличену и диференцирану средину. *Трећа* у томе што се у њему одвијају све делатности, процеси и односи између људи којим се стварају творевине којима је омогућен људски живот. *У ствари, глобални друштвени систем је сложена иелина диференцирана у више подси­стема, од којих су неки већа подручја друштвеног живота која представљају повезане значајније делатности и односе.* Наиме, услед сличности одређене активности се међусобно повезују тако да чине релативно засебне области друштвеног живота. А дифере­н­ци­раност глобалног друштвеног система на поједине подсистеме одређена је самом суштином тог система.

Подсистеми глобалног друштвеног система могу се одређивати, и одређују се, на различите начине, уже или шире, на основу одређених критеријума. Свака социолошка концепција и оријента­ција има своје полазиште, своје тачке ослонца, у уочавању расло­јавања и истицању подсистема глобалног друштвеног система, на­сто­јећи да уважи и логичке принципе од којих мора да пође свако разврставање ако жели да буде објективно. Јер, *за сва људска дру­штва, без обзира на ниво њиховог развоја, постоји један заједнички садржај који произлази из суштинељудске врсте и друштва, и који представља основу људскости и друштвености.* Из тог садржаја изведени су критеријуми глобалног друштвеног система и његовог раслојавања на делове (подсистеме) коју су нужни за људски живот и представљају оквир живота.

Људско друштво, као део стварности, има своја посебна обеле­жја по којима се разликује од делова те стварности. Наиме, људско друштво стварају људи својом делатношћу, обликујући стварност и себе, чинећи је људском и друштвеном стварношћу. *Суштина дру*­*штвене стварности изражава се и у начину стварања г лобалног друштвеног система. У појмовном одређивању г лобалног друштве­ног система постаје сасвим видљиво, како друштво долази до своје специфичне бити, рађа се из објективно постојеће стварности, љу­дским делатностима стварајући различите творевине које се уједно заокружују и представљају релативно самосталне целине у оквиру глобалног друштва, његове субсистеме,,* Социолошка анализа гло­балног друштвеног система треба да пође од начина његовог ствара­ња и укаже на основне елементе који доводе до његовог уобличава­ња. Основу за овакву социолошку анализу глобалног друштвеног система даје концепција друштва и друштвене структуре коју је ра­звио Карл Маркс, ставовима о друштвеној основи и друштвеној надградњи. коју треба ослободити од њене касније вулгаризације.

**2. САСТАВ ДРУШТВЕНЕ СТРУКТУРЕ**

**2.1.** *Марксистичка теорија друштва* садржи, не само одредбе о појму друштва и покретачким снагама његовог развоја, већ и једну од потпуних концепција друштвене структуре, *која није противу­речна појму друштва, а представља основу за откривање покрета­чких снага његовог развоја.* У овом погледу најзначајније је оно место из Марксовог *предговора за Прилог критици политичке еко­номије,* који гласи: „У друштвеној производњи свога живота људи ступају у одређене, нужне односе, независно од њихове воље, односе производње којиодговарају одређеном степену развитка њихових материјалних производних снага. Целокупност тих односа произво­дње сачињава структуру друштва, реалну основу на којој се диже правна и политичка надградња и којој одговарају одређени облици друштвене свести. Начин производње материјалног живота условља­ва процес социјалног, политичког и духовног живота уопште. Не одређује свест људи њихово биће, већ обрнуто, њихово друштвено биће одређује њихову свест“. Из овог произилази да марксистичка наука о друштву разликује у структури друштва *два**основна по*­*дручја: реалну основу друштва* (економску структуру, економску базу) и *друштвену надградњу.* У друштвеној надградњи разликује *правно*­*политичку надградњу* или *социјално-политичку надградњу* и *облике друштвене свести****.*** Ова концепција глобалне структуре друштва макроструктуру појединих историјских типова друштва схвата као стабилне целине економске основе, друштвено-политичке надградње и одређених облика друштвене свести. Међутим, дру­штвену основу и друштвену надградњу треба схватити као две стране јединствене појаве - људског друштва.

*Економска основа друштва представља подручје друштвене производње материјалних добара којим се омогућава индивидуална и друштвена егзистениија човека.* Сама производња може се дефини­сати као процес присвајања природе сврсисходном делатношћу људи у оквиру неке друштвене заједнице. У процесу производње људи не ступају само према природи, они истовремено ступају нужно и у одређене међусобне односе. *Ти односи, у које људи ступају у проиесу производње, јесу односи производње.* Значи, људи утичу на природу, врше размену с њом у оквиру одређених односа производње. Зато економску базу друштва, у ствари, чине два нераздвојно повезана елемента: производне снаге и производни односи. Јединство (тачније дијалектичко јединство супротности) *производних снага и прои­зводних односа* представља *начин производње.*

Друштвену надградњу чине друштвене појаве које не настају непосредно на подручју производње материјалних добара. Дру­штвена надградња често се одређује тако што се каже да њу чине *појаве друштвеног живота које не настају непосредно на подручју материјалне производње.* Међутим, ово је негативно дефинисање надградње. Сматрамо да се друштвена надградња може и потврдно дефинисати, тј. рећи да *друштвену надградњу чине појаве и проиеси у друштву које условљава и проузрокује друштвена основа.* Марксистичко учење о друштву разликује *два* њена подручја, међу собом више или мање одвојена: *социално-политичку* или *правно-политичку надградњу* и *облике друштвене свести.* У састав правно-политичке, односно социјално-политичке надградње, улазе различи­ти облици друштвеног живота, као иправила којима је тај живот регулисан. Ту спадају: родови, племена, држава и остали облици друштвених група, као и друштвена правила којима се живот у овим групама или њихови међусобни односи регулишу, као што су оби­чаји, право и друге друштвене норме. *Друштвена свест се одређује као одражај друштвеног бића у свеспи људи.*

Поставило се питање шта је друштвено биће. Неки су на ово питање одговорили на тај начин што су економску базу друштва, тј. начин производње изједначавали са друштвеним бићем. Сматрамо да овакав поступак није прихватљив. Јер, друштвено биће је шири по­јам од начина производње. Прихватљиво је гледиште *Јоже Горичара* који одређује друштвено биће као целину реалних конкретних обли­ка човековог друштвеног живота. „Појам друштвеног бића захвата, поред конкретних, историјски датих производних снага и односа производње, још иконкретну, историјски дату друштвену структуру (не само економску већ и класну и политичку структуру одређеног друштва) са свим конкретним, историјски датим организационим идругим облицима друштвеног живота људи. То су, на пример, поро­дица, држава, најразличитиједруге организације исл. *Појам дру­штвеног бића захвата, дакле, све оно што постоји као објективна реалност независно од људске свести*. Појам друштвеног бића искључује једино друштвену свест, која као субје­ктивна реалност одражава друштвено биће човека. Због тога сма­трамо да је економска база друштва ужи појам који указује само на одређен, мада додуше, најважнији део друштвеног живота, а дру­штвено биће је шири појам“.

Посебни облици друштвене свести су манифестације духовног живота помоћу којих човек одражава своје друштвено биће. Ти облици друштвене свести су *религија, филозофија, морал, наука* и *уметност.* По марксистичком учењу о друштву, друштвено биће је примарно, а друштвена свест је секундарна. Али, исто тако, и *сваки облик друштвене свести има своју релативну самосталност.* Тако да они утичу међусобно један на други и повратно на друштвено биће. Социологија настоји да проучи како одређеност друштвене свести, тако и релативну самосталност њених облика.

**2.2.** Какав је однос између друштвене основе и друштвене надгра­дње? Одговор на ово питање дао је Енгелс у свом говору на гробу. Маркса, речима: ,,Маркс је открио закон развитка људске историје: просту чињеницу, која је до тада била скривена под идеолошким наслагама да људи, пре свега, морају јести, пити, становати, одевати се пре него што ће моћи да се баве политиком, науком, уметношћу, религијом, итд., па према томе, производња непосредних матери­јалних средстава за живот, а тиме и сваки степен економског разви­тка једног народа и једне епохе, чини основу из које су се развиле друштвене институције, правне концепције, уметничке, чак и религиозне представе дотичних људи, и да се оне стога морају обја­шњавати из те основе, а не, као што се досад догађало, обрнуто“.

По марксистичком учењу о друштву, друштвена основа – еко­номска база друштва, значи, *проузрокује и условљава друштвену надградњу.* Наравно, друштвена основа *не одређује у подједнакој мери све елеменше друштвене надградње. Друштвена надградња утиче повратно на друштвену основу, а утицај друштвене основе је само у последњој инстанци одлучујући.* У овом смислу је и Енгелс 1894. године писао у писму *Штаркенбургу:* „Није тако да је еконо­мскостање једино активан узрок, а све остало само пасивна после­дица. Не, него постоји узајамно дејство на основу економске нужно­сти, која се у последњој инстанци увек пробија“. Наиме, друштвена надградња као целина и појединињени елементи не само да имају релативну самосталност у односу на друштвену основу, већ и утичу на њу, било као целина или њени елемент појединачно. Ако појединачно утичу, онда њихов утицајније исти. Појединиелементи имају већи, а други мањи повратни утицај.

Најзад, поделу друштвених појава на друштвену основу идру­штвену надградњу *не треба схватити**механички јер се основа и надградња узајамно додирују и преплићу.* Зато, неки социолози истичу да друштво представља мноштво друштвених појава, *од којих неке спадају и* у *базу и у надградњу друштва.* Они сматрају да ће бити најбоље да се између базе и надградње друштва сврставају дру­штвене појаве које улазе и у друштвену основу и у друштвену на­дградњу, тим пре што оваква подела не негира исправност поделе друштвених појава. Међутим, има и критичких оспоравања поделе друштвених појавана друштвену основу и друштвену надградњу.

**2.3.** Друштвени живот људи не одвија се само у оквиру глобалних друштава, већ и у оквиру великог броја друштвенихгрупа које постоје у оквиру глобалних друштава. У ствари, друштвене групе представљају оквир у коме људи успостављају везе између себе, у њима обављају различите активности, задовољавају и развијају своје потребе. Оне зато представљају основни састојак глобалног друштве­ног система. Међутим, *иако у односу на природу и само друштво представља велику људску скупину (групу), оно није прост збир друштвених група. Оно је више од тога, као што је и група много више од простог скупа (броја) иојединаца. У социологији се проуча­вању друштвених група придаје велики значај.* У придавању великог значаја друштвеним групама иде се дотле да неки социолози сматрају да социологија као наука за свој предмет проучавања има искључиво друштвене групе. Али, и кад се не прихвата ово гледиште о предмету социологије, сигурно је да она треба да проучава дру­штвене групе, да их дефинише, изврши њихову класификацију и одреди њихово место у структури друштва.

Има више дефиниција друштвених група. Крећу се од врло кратких које друштвену групу одређују као два појединца који утичу један на другог, па до оних које друштвену групу одређују као мно­штво појединаца повезаних комплементарним друштвеним односи­ма. Потпунију дефиницију друштвене групе дао је *Жорж Гурвич* који је дефинише као колективну или парцијалну јединицу дру­штвености засновану на трајним колективним ставовима. који врше заједничку колективну акцију и у којој се ствара целина ставова и интереса који чине оквире подложне структурисању и кохезији разних облика. У својим уџбеницима социологије и*Олег Мандић* и *Анте**Фиамепго* дали су значајна разматрања о друштвеним групама дефинишући их, у основи, на исти начин. Друштвена група, по схватању Олега Мандића, узета за себе представља скуп ***„****већег или**мањег броја људи који су повезани односима између себе те са стварима, помоћу којих врше одређене облике друштвене делатно­сти“.* По овом схватаљу, друштвене групе имају три елемента, и то: људе, њихове односе и ствари, помоћу којих људи врше одређене делатности. *Анте Фиаменго* сматра да се друштвене групе могу схватити у ширем и у ужем смислу речи. У *ширем смислу* речи њихове елементе чине: људи, друштвени процеси које обављају, односи у које ступају у том процесу и резултати које група остварује. У *ужем,* правом социолошком смислу, друштвена група има два елемента: људе и односе у које они међусобно ступају вршећи одређени друштвени процес у групи којој припадају. Иначе, и он сматра да се друштвена група може одредити као *„скуп људи који су повезани обављањем одређених друштвених делатности и процеса помоћу одређених средстава ради задовољавања својих потреба.* Не упуштајући се у критичка разматрања наведених дефиниција друштвене групе, указујемо да свака од њих садржи неки, неке или све од пет еледећих елемената: људе и њихово повезано деловање; трајност и стабилност тог повезаног деловања; међусобну комуника­тивност у односима и деловању у групи; релативну устаљеност одно­сно кохезију у групи и стварање заједничке свести и знања и вредно­сти. Полазећи од овог сазнања сматрамо да се друштвена група може дефинисати као *скуп мањег или већег броја људи који су трајније по­везани вршењем одређене делатности у циљу задовољавања одређе­них личних или друштвених потреба и између којих постоји комуни­кативност у односима и развијена свест о припадности групи.* Ова дефиниција друштвене групе указује да основу друштвене групе чи­ни повезано деловање више појединаца у циљу задовољавања одре­ђених потреба. То задовољавање потреба обезбеђује се трајним пове­заним деловањем чланова групе уз комуникативност између њих.

Што је друштво развијеније, то у њему постоји већи број друштвених група, а појединци, што су развијенији као личности, припадају већем броју друштвених група. У свакој од њих њихови чланови обављају неку активност и задовољавају своје разноврсне потребе. *Али, исто тако, активност свих друштвених Група се надопуњује и њихова узајамна повезаност у конкретном друштву даје слику друштва као целине.* А уколико се, и колико се, „активно­ст неке индивидуе протеже на већи број друштвених група, толико се та индивидуа свестраније развија, или се може развијати и као дру­штвена личност“. Иначе, *друштвене групе се могу разликовати, како по броју и* *врстама делатности које се у њима обављају, тако се могу разликовати друштвене групе са једном или више фу­нкција,* као и групе са „специфичном“ и групе са „допунском“ функцијом, тако што однос свих група може бити потпуно одвојен, али могуће је да допунска функција и потпуно потисне основну, па и да основна функција потпуно ишчезне.

Постојање великог броја друштвених група поставило је пред општу (теоријску) социологију и питање њихове класификације. И у зависности од критеријума класификације постоји више подела друштвених група. Тако, *узимајући као критеријум класификације карактер односа међу члановима групе, разликује се заједница и друштво.* У зависности од броја чланова групе разликују се мале и велике друштвене групе. Разликују се и *примарне* (у којима постоји трајна и блиска сарадња међу члановима групе) од *секундарних* (у којима се људи удружују на основу заједничких интереса) друштве­них група. Према степену регулисаности односа у друштвеним групама разликују се *формалне* (у којима су односи унапред одре­ђени) од *неформалних* (у којима односи нису унапред одређени већ се успостављају спонтано у самој групи) друштвених група. Међутим, иако постоји више критеријума за класификацију друштвених група, чини се да су најчешће, при разматрању места друштвених група у структури друштва, узимана три критеријума: *критеријум организованости, односно неорганизованости* друштве­не групе, *критеријум друштвене слојевитости* и критеријум *основа груписања,* односно *садржина групне активности. По првом крите­ријуму,* друштвене групе се деле на *организоване* и *неорганизоване. По другом,* на *хоризонталне* и *вертикалне. А* по *трећем* критеријуму, друштвене групе су класификоване као *биолошке, економске, поли­тичке, културно-идеолошке,* итд. *Сматрамо да је најрихватљивије*у класификацији друштвених група поћи од *врсте делатности* која се у групи *одвија,*која у њој преовладава, па *због тога и одређује битно обележје дате групе.* И ако се врста делатности узме за осно­вни критеријум, онда је основно обележје једне политичке партије, као друштвене групе, то што у њој преовладавају политички про­цеси, а у верској организацији, на пример, религозна делатност. Међутим, у великом броју друштвених група обављају се различите делатности, разноврсни процеси. У неким друштвеним групама врше се чак и све функције које постоје на датом степену друштвеног ра­звитка (на пример, у родовској организацији).

Полазећи од критеријума да ли се у некој друштвеној групи врше све друштвене функције на датом степену развоја друштва или не, све друштвене групе деле се на *Глобалне и на парцијалне. Гло­балним* (или тоталним) *друштвеним групама називају се оне дру­штвене групе у којима се обавља проиес свих животних делатности на датом степену развитка људског друштва.* То су такве друштве­не групе у којима се обављају сви животни процеси, производе неопходна средства за опстанак друштва на датом степену развитка. Оне су довољне саме себи. Такве групе су, у ствари, друштва на датом степену развитка. Глобалне друштвене групе у досадашњој историји људског друштва биле су: хорда, род, племе, народ, нација и човечанство као друштвена заједница. *Парцијалне друштвене гру­пе су такве друштвене групе у којима се врше две или више функција, односно процеса.* Парцијалне друштвене групе егзистирају у оквиру глобалних друштвених група. С обзиром на *основне про­цесе који се одвијају у парцијалним друштвеним групама,* оне се деле на: групе које представљају *биолошко-економско јединство,* а такве групе су породице; групе у којима се врше *економски проиеси;* групе које представљају *јединство економско-политичких процеса и одно­са* (у ову групу спадају класе, касте, сталежи, бирократија и про­фесионалне организације); *групе у којима се одвијају политички процеси* (држава и правне институције); друштвене групе у којима се обављају процеси који чине део друштвено-идејне надграде, култу­рно-научне, забавне и друге сличне групе.